
Desţărarea este un păcat de moarte pentru cei ce guvernează ţara de 30 de ani 


Când cineva pleacă într-o călătorie își împachetează, mai întâi, lucrurile pentru plecare. El poate să arunce, în 
fugă, printre alte lucruri, și o fotografie, eventual o carte etc. Cel ce pleacă definitiv, însă, nu împachetează 
lucruri, căci e greu să ia cu el trei lucruri foarte speciale: locul, casa și neamul. Pe acestea, cel plecat le 
împachetase, chiar fără să știe, în sufletul său și, după ce va fi ajuns la destinaţie, el va despacheta mereu și 
mereu lucrurile acestea, pe care treptat, treptat nu mai are pe unde să le așeze. Cine are nevoie de ele în 


lumea cea nouă în care a intrat!? Acesta este migrantul. 


Teoria migraţiei este o teorie indiferentă la fenomenul numit „țară”. Mai toate teoriile migraţiei au drept unitate 
de analiză migrantul însuși și aria sa de mișcare, numită zonă de migraţiune sau de circulație migratorie. În 
această prezentare, ţările apar sub denumirea de zone de origine (plecare) și zone de destinaţie. Pentru 
sociologul sensibil la cele două capete ale migraţiei numite ţări, adică la ţara de origine și țara de destinaţie, 
fenomenul migraţiei are un alt înțeles. Țara de origine sau de plecare a migrantului este deopotrivă o țară de 


Raportul dintre cel ce pleacă și ţara lui se numește, în acest caz, dez-ţărare, adică despărțire de ţară cu ţară 
cu tot, plecare în lume cu ţara în suflet, Plecarea aceasta implică împachetarea și despachetarea unor stări 
sufletești de o mare profunzime și bogăţie. Aceasta este o faţă a dramei desțăratului. Pentru ţara de origine, 
desțăratul nu este doar o inestimabilă pierdere demografică, socială şi economică, ci mai presus de toate 
acestea, este un gol metafizic. Țara a pierdut pe cineva, un dar de care nu s-a putut îngriji, pe care nu l-a putut 
valorifica. Țara este față de desțărat aidoma celui ce-a primit talantul și n-a reușit să-l înmulțească, n-a 
dobândit nimic cu talantul acela și nu numai că nu l-a înmulţit, dar nici măcar nu l-a îngropat ca să-l înapoieze 
stăpânului la întoarcere, adică la judecata obștească. 


Desţărarea este un păcat de moarte pentru cei ce guvernează ţara de 30 de ani. Ei vor trebui să dea 
socoteală în faţa stăpânului pentru tot talantul risipit, care nu e de la ei, pe care l-au primit ca să-l înmulțească 
dar nu s-au dovedit vrednici și mai mult au risipit ce nu-i al lor. Ei sunt furi de suflete, ei au „cheltuit” suflete de 
la Dumnezeu cu o nevrednicie pentru care vor da socoteală. Ei n-au pierdut un fiu, căci părinţi n-au fost de- 
adevărate-lea niciodată, ei au pierdut un talant pe care l-au primit spre înmulţire, adică spre gestiune, cum ar 


spune interpretul de azi, economistul. 


România politică postdecembristă a risipit nu doar o avere economică, ci a mutilat un corp demografic și a 
risipit o ţară, chiar și numai după măsura acestui fenomen al desțărării. Proporția desțărării a atins în România 
dimensiuni înspăimântătoare. Cercetările efectuate de Institutul de Sociologie, în colaborare cu Centrul de 
Sociologie Urbană la solicitarea Bibliotecii Metropolitane București în vederea unor programe culturale pentru 
migranţii români din Spania și Italia, ne-au îngăduit să estimăm proporția demografică a fenomenului și 
dimensiunile lui economice, sociale și spirituale. Într-un studiu al Băncii Mondiale (Ali Mansoor, Bryce Quillin) 
ni se prezintă o ierarhie a țărilor primitoare de imigranţi, Statele Unite aflându-se pe prima poziție, Franţa pe 
poziţia a cincea (între țările vest-europene doar Franţa și Germania se află în acest top, pe ultimele patru 
locuri pe scara ţărilor primitoare se află Arabia Saudită, Australia, Kazahstan și Polonia) (ibidem). „Numărul 
oamenilor care trăiesc în afara granițelor a crescut de la 120 milioane în 1990 la 160 milioane în 2002. 
Population Resource Bureau precizează că migranțţii reprezintă circa 2,5 % din populaţia lumii” (Migration and 
Globalization). 


Per ansamblu situaţia nu indică neapărat ponderi alarmante. Pentru anumite zone, însă, situaţia este 
alarmantă. Pentru România emigrarea sau migraţia pentru muncă, cum a fost definită, oarecum incomplet, a 
antrenat un dezechilibru al pieţei forței de muncă și al comunităţii de reproducere demografică extrem de grav. 
Potrivit unui studiu elaborat de remarcabilul demograf român, profesorul Vasile Gheţău, „anul 2006 a fost al 
17-lea an de scădere a numărului populaţiei Romaniei prin componenta naturala si prin migraţie («Declinul 
Demografic și viitorul populaţiei României — O perspectivă din anul 2007 asupra populaţiei României în secolul 
21», Editura Alpha MDN, 2007). Pentru întreaga perioadă 1990-2006 pierderea estimată se apropie de 1,5 
milioane de locuitori”. Astăzi, proporția desțăraților depășește 4-5 milioane de suflete risipite. 


În cazul României, așadar, situaţia este cu totul agravată, căci aici pierderea de populaţie datorată emigrării 
atinge un prag extrem de ridicat, imensa majoritate fiind tineri și acoperind ocupații vitale pentru echilibrul 
spaţiului colectiv de viață al întregii ţări. Conectările migraţionale dintre economiile rurale și piețele 


Teoriile globalizării pun accentul pe valoarea remitenţelor (sumele de bani trimişi spre ţările de origine de către 
migranţii pentru muncă) și pe impulsul spre dezvoltare al acestora în ţările de origine. Pe de altă parte, un 
atare fenomen acţionează ca un mecanism de conservare a decalajelor, de osificare a acestora căci migrația 
acționează ca o supapă a presiunii exercitate de subdezvoltare, astfel că efectele decalajelor nu conduc la 
mobilizări locale pentru politici de dezvoltare, căci presiunea indusă de aceste decalaje se descarcă în fluxurile 
migratorii, astfel că cei buni şi energici pleacă, iar acasă rămân cei slabi, bătrâni, copii, femei, populaţie 
dezavantajată etc. Efectul migraţiei este o decapitalizare genalogică a ţărilor de origine, a Estului în favoarea 
Vestului. 


Guvernele din lumile a doua și a treia agreează, totuși, alternativa migraţionistă căci aceasta rezolvă 
problemele fără de implicarea guvernanțţilor, nici chiar în adoptarea unor reglementări reclamate de un atare 
fenomen (acorduri bilaterale, legi speciale, bilaterale, facultative etc.). 


Harta principalelor curente de migraţie la scară mondială ne arată că toată planeta este cuprinsă de aceste 
curente populaţionale care fac din spațiul demografic planetar unul extrem de fluid, instabil, neașezat: toate 
spaţiile, toate ariile civilizaţionale sunt cuprinse de marea migrație. O imensă maree de populaţii îneacă 
vechea geografie preschimbând planeta într-un lac demografic uriaș, unde nu se mai văd prea bine vechile 
repere. Casa, locul de muncă, traiul așezat etc., adică tocmai cadrele tradiționale de valorificare a capitalului 
genealogic, nu mai sunt factori de stabilitate, ci de căutare și enormă nemulţumire. Populaţii uriașe caută 
casă, loc de muncă, climat sigur, trai decent, climat moral și politic asigurator, pe care nu le mai găsesc 
„acasă” fiind nevoite să le caute aiurea. Bulgaria, Letonia, Lituania, Moldova, Polonia, Romania, și Ucraina 
(lovită între timp de efectul devastator al unui război geopolitic) sunt țările în care populaţia înregistrează un 
dublu declin: cei ce pleacă sunt mai mulţi decât cei care vin și numărul celor care mor este mai mare decât al 
celor care se nasc. 


Bilanțul demografic al României, de pildă, este sistematic negativ pentru toată durata tranziţiei. lată tabloul 
cernit al acestui bilanţ la 30 de ani de integrare în noua ordine postcomunistă și, din păcate, postnaţională: 
Bilanţul demografic, precum se știe, ne informează asupra raportului dintre cele două mari secvențe 
procesuale, aceea a intrărilor (nou născuţi + imigranţi) și aceea a ieșirilor (emigranţi + decese). Prin urmare 
România pierde substanţă. Cei ce ies din masa etnodemografică a românității depășesc net proporţia celor ce 
intră, astfel că vreme de 30 de ani, pe toată durata tranziției, România a continuat să piardă substanţă etno- 
demografică. Fenomenul este generalizat (excepţie face doar regiunea de nord-est a României, unde bilanţul 
înregistrează și valori pozitive în curgerea celor 30 de ani ai tranziţiei). 


Pentru dimensiunile social-economice ale bilanţului demografic se vor pronunța economiştii, pentru cele 
sociale s-au pronunţat sociologii, pentru cele spirituale ar trebui să se pronunţe noologia, știința ordinii 
spirituale a lumii. O ţară este parte a unei ordini spirituale pe care Dumnezeu a creat-o din clipa în care a 
rânduit viața după neamuri și nu într-o Babilonie, un amestec, o promiscuitate de neamuri și de limbi. De la 
această promiscuitate, Dumnezeu i-a salvat pe cei ce voiseră să ridice Turnul trufiei care s-au rostogolit în 
terifiantul fenomen al promiscuității lingvistice, al amestecului limbilor. Îi denumim pe aceștia babelieni, de la 
numele turnului pe care voiseră să-l înalțe până la cer, nu sub cer, ci până la cer, adică până la tronul lui 


Acestora, Dumnezeu le-a dăruit mântuirea neamurilor, mântuire prin darul de neam, rânduindu-le să trăiască 
nu amestecat, ci pe neamuri, în popoare, împreună cu cei de același neam. Popoarele sunt creaţia lui 
Dumnezeu. Pe cale de consecință, Dumnezeu le-a dăruit să stăpânească fiecare o parte de pământ 
eliberându-i astfel și de promiscuitatea geografică, spre care aspiră noii babelieni de astăzi sub termenul 
înșelător și amăgitor de globalizare. 


Teoria raportării la spaţiu ne ajută să examinăm un tip special de fenomen antrenat de migraţie și anume acela 
al deformării spaţiilor mentale. Am numit acest fenomen efect Ulysse. Pe latură strict cantitativă, evaluarea 
„deformărilor” ne permite să determinăm ponderea și durata dezechilibrelor pe care emigrarea le provoacă 
pieței locale (naţionale) a forței de muncă. Prin extensie putem socoti că atunci când emigrarea depășește un 
anume prag, ea antrenează „deformări” la scară etno-demografică (dezechilibre pe clase de vârste, pe gen 
sau sex, în raport cu proporţia fertilității etc). Deformările însă pot atinge și harta etno-spirituală: gradul de 
asumare a hărții cognitive sau emice de către tineri, gradul de afectare a echilibrului familial (soţii /soțiile 
rămase acasă, copiii etc). 


Am numit aceste deformări „efect Ulysse” (sau odiseic), căci marchează grav echilibrul etno-psihologic al 
copiilor și al soțiilor - mame sau al soților — taţi. Efectul Ulysse ne arată că un popor afectat de o migraţiune 
masivă se află într-o situaţie critică în ceea ce privește raportul dintre cei plecaţi și cei rămași acasă. Cu 
aceasta atingem chestiunea „remigraţiei” (termenul are utilizări ambivalente dar nu e locul să le discutăm aici), 
adică a proceselor reparatorii sau restaurative. Acest efect ne permite să determinăm sentimentul spațiului la 
cei rămași și la cei plecaţi, angoasele sau spaimele celor plecaţi și a celor rămași. Este, altfel spus, o sondare 
a adâncimilor sufleteşti ale fenomenului migrator. 


Pentru a cerceta fenomenul acesta am elaborat scala efectului Ulysse, prin care se pot cerceta și măsura: 
temerile legate de migraţie (la cei plecaţi și la cei râmași), angoasele pe tipuri: angoasa în fața bătrâneții, 
angoasa în fața străinătății, angoasa destrămării sau a înstrăinării, angoasele de nostalgie sau nostalgice 
(proiectarea în ţara de emigrare a imaginii „pământului făgăduit” ori în ţara părăsită a unei „grădini edenice”, a 
unui spaţiu pierdut). Cu această scală facem, iată, trecerea spre noologia emigrării. Aceasta ne va îngădui să 
redesenăm harta ţării și a Europei (ca spaţiu al migraţiei) sub forma unei hărţi marcate de angoase și 
speranţe, ca pe o hartă emică prietenoasă sau ca pe o hartă anxioasă sau inamicală. 


Tot la fel, în privința hărţii patriei părăsite care se va redesena ca o hartă nostalgică sau, din contră, ca o hartă 
anxios-depresivă, ori poate ca o hartă ciclotimică. Această metodă ne va îngădui să evaluăm și viitorul etno- 
politic și etno-spiritual al unei națiuni și al unui stat constituindu-se, iată, ca o hartă sau un instrument al 
„profeției etno-sociologice”. Harta migraţiei românilor ne avertizează că România se confruntă cu un fenomen 
de desţărare nu de simplă migraţiune, ci de masivă desţărare a categoriilor cele mai active ale poporului 
român. Dacă guvernanţii știu ori nu știu lucrul acesta este o chestiune pe care n-o putem cântări, dar faptul că 
reacția guvernanţilor lipsește ne îndrumă să credem că aceștia nu au sensibilitatea țării. 


Să nu se vadă desțărarea din locul numit Parlamentul României? Sau din locul numit guvernul României? Sau 
din locul numit președinția României? Să credem că din locurile acelea se vede numai până la kilometrul 30 al 


cerceteze în adâncime ecogenia și noologia popoarelor. Unele dintre mecanismele care conduc spre un 
asemenea efect sunt uitarea de-a doua și ruptura clasei politice de ideea de neam. Vom lămuri (anticipăm 
sesizând doar că subtilizarea manualului de istoria românilor în strategia didactică a școlii românești arată cât 
de adâncă este ruptura dintre cei ce se perindă în guvernele postdecembriste și poporul peste care 
superfetează cu efecte devastatoare de peste 30 de ani). 

